钦定古今图书集成/明伦汇编/官常典/第724卷 > 赵训之 陈自仁 刘德老 赵垒之
## 钦定古今图书集成/明伦汇编/官常典/第724卷 > 赵训之 陈自仁 刘德老 赵垒之

按《宋史忠义传》：“‘训之字诲道，秦悼王五世孙。父叔侯，
官至惠州防御使。训之登政和二年进士，调东平仪
曹，知平江府。吴县。朱勔怙势役州县，训之不为屈。勔
尝执数辈诣县请治，训之悉纵之，忤勔，遂移疾去。宣
和末，盗起河北，训之屡与人言，契丹旧盟未可渝，金
人新好未可恃’。未几，金人犯京师，训之居扬州，率大”
姓募士勤王，闻都城失守，乃止。建炎三年，知吉州永
丰县。孟太后避地虔州，护卫统制杜彦与其麾下叛，
后军杨世雄应之，将犯永丰。训之与尉陈自仁简兵
分为二，一取间道绕贼后，一据地利匿其精兵以诱
贼。贼至，伏发，歼其众。会贼别校继至，官兵未成列，训之率数十辈拒战，厉声骂贼，与自仁俱被害。事闻，诏
赠训之朝散郎、直秘阁，谥“忠果。”自仁通直郎，官其子，
邑人为立祠。太后之发吉州也，至太和，众皆溃。从事
郎、三省枢密院干办官刘德老为金人追骑所杀，官
其家一人。是年，金人过江，陈淬战死，岳飞等兵皆引
去，上元丞赵垒之帅乡兵迎敌，死之。赠奉议郎，官其
家一人。